## Sanitat designa nou gerent del Departament de Salut de la Marina Baixa

*** Pascual Pastor Roca és el nou gerent del Departament de Salut de la Marina Baixa**

Pastor és llicenciat en Medicina i Cirurgia per la Universitat de València, especialista en Medicina Familiar i Comunitària, instructor per la Societat Espanyola de Medicina d’Urgències i Emergències (SEMES) de suport vital bàsic (SVB), desfibril·lació externa automàtica (DEA) i suport vital avançat (SVA) i màster en Atenció Mèdica Urgent per la Universitat de Barcelona.

El nou gerent del Departament de Salut de la Marina Baixa ha exercit la seua tasca com a metge de família en aquest departament –on també va ocupar el lloc de director mèdic d’Atenció Primària– i en el de la Marina Alta.

Pascual Pastor també ha treballat com a metge d’urgències a l’Hospital Marina Baixa i ha sigut cap del Servei d’Urgències d’aquest centre.

Fecha: 21/08/2023